Valentin Shashkov. Valentin Sergeevich Shashkov (1962-yil 1-iyul) — sovet, oʻzbek va tojik futbolchisi, maydonning barcha pozitsiyalarida oʻynagan. Shuningdek, Tojikiston terma jamoasida oʻyinchisi. Hayoti. Oʻzbek futbol maktabi tarbiyalanuvchisi Valentin Sergeyevich Toshkent viloyatining Toʻytepa shahridagi oʻrta maktabni tamomlagan. 1980-yilda birinchi ligadagi „Buston“ (Jizzax) klubida kattalar safida oʻynay boshlagan. Keyinchalik esa Oʻzbekiston SSR sharafini himoya qilib, , jumladan, „Yangiyer“, „Shahrixonchi“, „Zarafshon“, „Soʻgʻdiyona“, „Sohibkor“ kabi ikkinchi liga jamoalarida toʻp surdi. Umuman olganda, u SSSRning ikkinchi va quyi ligalarida 250 dan ortiq oʻyin oʻtkazgan. 1983-yilda oliy liganing juftliklar oʻrtasidagi chempionatida „Paxtakor“ dubli uchun 8 ta oʻyin oʻtkazdi. 1993-yilda „Shifokor“ (Guliston) safida Oʻzbekiston oliy ligasida maydonga tushib, 6ta oʻyin oʻtkazib, 3ta gol urgan. Keyingi yili u „Paxtakor“ (Proletarsk) tarkibida Tojikiston chempionatida oʻynadi, chempionatning bronza medali sohibiga aylandi va 24 gol bilan toʻpurarlar bahsida uchinchi oʻrinni egalladi. 1995-yilda Rossiya uchinchi ligasida „Shaxtyor“ („Shaxt“) tarkibida oʻynagan. 1994-yil aprel oyida Toshkentdaboʻlib oʻtgan xalqaro turnirda Tojikiston terma jamoasi safida toʻp surgan. Debyut oʻyini 1994-yil 11-aprelda Qozogʻistonga qarshi oʻtkazgan. Umumiy hisobda 4 ta oʻyin oʻtkazgan va Oʻzbekistondarvozasiga – 1994-yil 17-aprelda bitta gol urgan (1:1). Futbolchilik faoliyatini yakunlagach, Toshkentda istiqomat qilmoqda. U Oʻzbekiston oliy divizioni oʻyinlarida yon hakami, keyinchalik esa oʻyin inspektori boʻlib faoliyatini davom ettirgan.